SL Uradni list Evropske unije L 218/9

UREDBA KOMISIJE (EU) št. 745/2010

z dne 18. avgusta 2010

o določitvi zgornjih meja proračuna za leto 2010 za nekatere sheme neposrednih podpor iz Uredbe Sveta (ES) št. 73/2009

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti prvega pododstavka člena 51(2), člena 69(3), člena 87(3), člena 123(1), drugega pododstavka člena 128(1), drugega pododstavka člena 128(2) in člena 131(4) Uredbe,

ob upoštevanju naslednjega:

(1) Za države članice, ki leta 2010 izvajajo shemo enotnega plačila iz naslova III Uredbe (ES) št. 73/2009, je za leto 2010 treba določiti zgornje meje proračuna za vsako plačilo iz členov 52, 53 in 54 navedene uredbe.

(2) Za države članice, ki leta 2010 uporabljajo možnost iz člena 87 Uredbe (ES) št. 73/2009, je za leto 2010 treba določiti zgornje meje proračuna, ki se uporabljajo za neposredna plačila, izključena iz sheme enotnega plačila.

(3) Za države članice, ki leta 2010 uporabljajo možnosti iz členov 69(1) ali 131(1) Uredbe (ES) št. 73/2009, je za leto 2010 treba določiti zgornje meje proračuna za posebno podporo iz poglavja 5 naslova III Uredbe (ES) št. 73/2009.

(4) S členom 69(4) Uredbe (ES) št. 73/2009 so sredstva, ki se lahko uporabljajo za kateri koli vezan ukrep iz točk (i), (ii), (iii) in (iv) člena 68(1)(a) ter člena 68(1)(b) in (e), omejena na 3,5 % nacionalne zgornje meje iz člena 40 iste uredbe. Zaradi jasnosti mora Komisija objaviti zgornjo mejo, ki izhaja iz zneskov, ki so jih države članice sporočile za zadevne ukrepe.

(5) V skladu s členom 69(6)(a) Uredbe (ES) št. 73/2009 so zneski, izračunani v skladu s členom 69(7) navedene uredbe določeni v Prilogi III Uredbe Komisije (ES) št. 1120/2009 z dne 29. oktobra 2009 o podrobnih pravilih za izvajanje sheme enotnega plačila iz naslova III Uredbe Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete (2). Zaradi jasnosti mora Komisija objaviti zneske, ki so jih sporočile države članice in ki jih nameravajo uporabiti v skladu s členom 69(6)(a) Uredbe (ES) št. 73/2009.

(6) Zaradi jasnosti je treba za leto 2010 objaviti zgornje meje proračuna za shemo enotnega plačila po odbitku zgornjih meja, določenih za plačila iz členov 52, 53, 54, 68 in 87 Uredbe (ES) št. 73/2009, od zgornjih meja iz Priloge VIII k isti uredbi. Znesek, ki ga je treba odbiti od navedene Priloge VIII, da bi se financirala posebna podpora iz člena 68 Uredbe (ES) št. 73/2009, ustreza razliki med skupnim zneskom za posebno podporo, ki so jo sporočile države članice, in zneski, sporočenimi za financiranje posebne podpore v skladu s členom 69(6)(a) iste uredbe. Kadar se država članica, ki izvaja shemo enotnega plačila, odloči, da bo dodelila podporo iz točke (c) člena 68(1), se znesek, ki se ga sporoči Komisiji, vključi v zgornjo mejo sheme enotnega plačila, ker se ta podpora dodeli v obliki povečanja zneska na enoto in/ali števila kmetovih pravic do plačila.

(7) Za države članice, ki leta 2010 izvajajo shemo enotnega plačila iz poglavja 2, naslova V Uredbe (ES) št. 73/2009, je treba letne finančne okvire določiti v skladu s členom 123(1) navedene uredbe.

(8) Zaradi jasnosti je treba objaviti največje zneske sredstev, ki so na voljo državam članicam, ki uporabljajo shemo enotnega plačila na površino za dodeljevanje ločenih plačil za sladkor iz člena 126 Uredbe (ES) št. 73/2009 leta 2010, določenih na podlagi njihovega uradnega obvestila.

(9) Zaradi jasnosti je treba objaviti največje zneske sredstev, ki so na voljo državam članicam, ki uporabljajo shemo enotnega plačila na površino za dodeljevanje ločenih plačil za sadje in zelenjavo iz člena 127 Uredbe (ES) št. 73/2009 leta 2010, določenih na podlagi njihovega uradnega obvestila.

(10) Za države članice, ki uporabljajo shemo enotnega plačila na površino, je treba na podlagi njihovega uradnega obvestila objaviti zgornje meje proračuna leta 2010, ki se leta 2010 uporabljajo za prehodna plačila za plačila za sadje in zelenjavo v skladu s členom 128(1) in (2) Uredbe (ES) št. 73/2009.

(11) Ukrepi, predvideni s to uredbo, so v skladu z mnenjem Upravljalnega odbora za neposredna plačila –

SPREJELA NASLEDNJO UREDBO:

Člen 1

1. Zgornje meje proračuna za leto 2010 iz člena 51(2) Uredbe (ES) št. 73/2009 so določene v Prilogi I k tej uredbi.

2. Zgornje meje proračuna za leto 2010 iz člena 87(3) Uredbe (ES) št. 73/2009 so določene v Prilogi II k tej uredbi.

3. Zgornje meje proračuna za leto 2010 iz člena 69(3) in 131(4) Uredbe (ES) št. 73/2009 so določene v Prilogi III k tej uredbi.

4. Zgornje meje proračuna za leto 2010 za podporo iz točk (i), (ii), (iii) in (iv) člena 68(1)(a) ter člena 68(1)(b) in (e) Uredbe (ES) št. 73/2009 so določene v Prilogi IV k tej uredbi.

5. Zneski, ki jih države članice lahko uporabijo v skladu s členom 69(6)(a) Uredbe (ES) št. 73/2009, da se krije posebna podpora iz člena 68(1) iste uredbe, so določeni v Prilogi V k tej uredbi.

6. Zgornje meje proračuna za leto 2010 za shemo enotnega plačila iz naslova III Uredbe (ES) št. 73/2009 so določene v Prilogi VI k tej uredbi.

7. Letni finančni okviri za leto 2010 iz člena 123(1) Uredbe (ES) št. 73/2009 so določeni v Prilogi VII k tej uredbi.

8. Najvišji zneski sredstev, ki so na voljo Češki, Madžarski, Latviji, Litvi, Poljski, Romuniji in Slovaški za dodelitev ločenega plačila za sladkor leta 2010, kot je določeno v členu 126 Uredbe (ES) št. 73/2009, so določeni v Prilogi VIII k tej uredbi.

9. Najvišji zneski sredstev, ki so na voljo Češki, Madžarski, Poljski in Slovaški za dodelitev ločenega plačila za sadje in zelenjavo leta 2010, kot je določeno v členu 127 Uredbe (ES) št. 73/2009, so določeni v Prilogi IX k tej uredbi.

10. Zgornje meje proračuna za leto 2010 iz drugega pododstavka člena 128(1) in (2) Uredbe (ES) št. 73/2009 so določene v Prilogi X k tej uredbi.

Člen 2

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. avgusta 2010 Za Komisijo Predsednik José Manuel BARROSO

(1) UL L 30, 31.1.2009, str. 16.

(2) UL L 316, 2.12.2009, str. 1.

PRILOGA I ZGORNJE MEJE PRORAČUNA ZA NEPOSREDNA PLAČILA, KI SE DODELIJO V SKLADU S ČLENI 52, 53 IN 54 UREDBE (ES) št. 73/2009 Koledarsko leto 2010 (tisoč EUR) BE DK EL ES FR IT AT PT SI FI SE Premija za ovce in koze 855 21 892 600 Dodatna premija za ovce in koze 7 184 200 Premija za krave dojilje 77 565 261 153 525 622 70 578 78 695 Dodatna premija za krave dojilje 19 389 26 000 99 9 462 Posebna premija za goveje meso 33 085 8 817 37 446 Klavna premija, odrasle živali 47 175 8 657 Klavna premija, teleta 6 384 560 946 Paradižniki – člen 54(1) 10 720 28 117 4 017 91 984 16 667 Sadje in zelenjava, razen paradižnikov iz člena 54(2) 43 152 9 700

PRILOGA II ZGORNJE MEJE PRORAČUNA ZA NEPOSREDNA PLAČILA, KI SE DODELIJO V SKLADU S ČLENOM 87 UREDBE (ES) št. 73/2009 Koledarsko leto 2010 (tisoč EUR) Španija Francija Italija Nizozemska Portugalska Finska — Pomoč za semena 10 347 2 310 13 321 726 272 1 150

PRILOGA III ZGORNJE MEJE PRORAČUNA ZA POSEBNO PODPORO V SKLADU S ČLENOM 68(1) UREDBE (ES) št. 73/2009 Koledarsko leto 2010 Država članica (tisoč EUR) Belgija 6 389 Bolgarija 11 761 Češka 31 826 Danska 15 800 Nemčija 2 000 Estonija 1 253 Irska 25 000 Grčija 107 600 Španija 247 865 Francija 472 600 Italija 316 250 Latvija 5 130 Madžarska 77 290 Nizozemska 22 020 Avstrija 11 900 Poljska 40 800 Portugalska 32 411 Romunija 25 545 Slovenija 10 237 Slovaška 8 700 Finska 45 140 Švedska 3 434 Združeno kraljestvo 29 800 (*) Zneski, ki so jih sporočile države članice za dodelitev podpore iz točke (c) člena 68(1) in so vključeni v zgornjo mejo sheme enotnega plačila. Grčija: 30 000 tisoč EUR Slovenija: 4 200 tisoč EUR

PRILOGA IV ZGORNJE MEJE PRORAČUNA ZA PODPORO IZ TOČK (i), (ii), (iii) IN (iv) ČLENA 68(1)(a) IN ČLENA 68(1)(b) IN (e) UREDBE (ES) št. 73/2009 Koledarsko leto 2010 Država članica (tisoč EUR) Belgija 6 389 Bolgarija 11 761 Češka 31 826 Danska 4 300 Nemčija 2 000 Estonija 1 253 Irska 25 000 Grčija 77 600 Španija 178 265 Francija 232 600 Italija 147 250 Latvija 5 130 Madžarska 46 164 Nizozemska 15 000 Avstrija 11 900 Poljska 40 800 Portugalska 19 510 Romunija 25 545 Slovenija 6 037 Slovaška 8 700 Finska 45 140 Švedska 3 434 Združeno kraljestvo 29 800

PRILOGA V ZNESKI, KI JIH DRŽAVE ČLANICE UPORABIJO V SKLADU S ČLENOM 69(6)(a) UREDBE (ES) št. 73/2009 ZA KRITJE POSEBNE PODPORE IZ ČLENA 68(1) NAVEDENE UREDBE Koledarsko leto 2010 Država članica (tisoč EUR) Belgija 6 389 Danska 15 800 Irska 23 900 Grčija 70 000 Španija 144 200 Francija 90 000 Italija 144 900 Nizozemska 22 020 Avstrija 11 900 Portugalska 21 700 Slovenija 4 200 Finska 4 762

PRILOGA VI ZGORNJE MEJE PRORAČUNA ZA SHEMO ENOTNEGA PLAČILA Koledarsko leto 2010 Država članica (tisoč EUR) Belgija 508 479 Danska 997 381 Nemčija 5 769 981 Irska 1 339 421 Grčija 2 210 268 Španija 4 642 028 Francija 7 465 495 Italija 3 924 520 Luksemburg 37 569 Malta 4 231 Nizozemska 852 443 Avstrija 676 667 Portugalska 435 325 Slovenija 92 740 Finska 523 192 Švedska 724 349 Združeno kraljestvo 3 946 625

PRILOGA VII LETNI FINANČNI OKVIRI ZA SHEMO ENOTNEGA PLAČILA NA POVRŠINO Koledarsko leto 2010 Država članica (tisoč EUR) Bolgarija 326 671 Češka 581 177 Estonija 70 531 Ciper 34 898 Latvija 95 653 Litva 262 311 Madžarska 831 578 Poljska 1 994 196 Romunija 700 424 Slovaška 268 304

PRILOGA VIII NAJVEČJI ZNESKI SREDSTEV, KI SO NA VOLJO DRŽAVAM ČLANICAM ZA DODELITEV LOČENIH PLAČIL ZA SLADKOR IZ ČLENA 126 UREDBE (ES) št. 73/2009 Koledarsko leto 2010 Država članica (tisoč EUR) Češka 44 245 Latvija 4 962 Litva 10 260 Madžarska 41 010 Poljska 159 392 Romunija 4 041 Slovaška 8 856

PRILOGA IX NAJVEČJI ZNESKI SREDSTEV, KI SO NA VOLJO DRŽAVAM ČLANICAM ZA DODELITEV LOČENIH PLAČIL ZA SADJE IN ZELENJAVO IZ ČLENA 127 UREDBE (ES) št. 73/2009 Koledarsko leto 2010 Država članica (tisoč EUR) Češka 414 Madžarska 4 756 Poljska 6 715 Slovaška 690